UNIIMOG

UNIIMOG, formelt United Nations Iran-Iraq Military Observer Group, var en militær observasjonsstyrke opprettet av FNs sikkerhetsråd i august 1988 for å påse implementeringen av våpenhvilen mellom Iran og Irak og tilbaketrekning av militære styrker til internasjonalt anerkjente grenser.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 293–294. De to landene hadde i åtte år utkjempet Iran–Irak-krigen. UNIIMOG ble avviklet i februar 1991, etter at tilbaketrekningen var fullført.«United Nations Iran-Iraq Military Observer Group. UNIIMOG (August 1988 - February 1991)», United Nations, Department of Peacekeeping Operations .

På det sterkeste hadde UNIIMOG et antall på 400 offiserer. I tillegg kom en stab av internasjonale og lokale sivile. 26 land, deriblant Norge, deltok med personell.«Facts and Figures», United Nations, Department of Peacekeeping Operations. Den svenske diplomaten Jan Eliasson var personlig representant for FNs generalsekretær i forbindelse med operasjonen.

Referanser

Eksterne lenker
 UNIIMOG, United Nations, Department of Peacekeeping Operations

Kategori:FN-sanksjonerte militære operasjoner og styrker
Kategori:Irak-Iran-krigen